open-index/open-wikipedia-markdown huggingface dataset:
Ricimeras

**Flavijus Ricimeras** (apie 405 m. – 472 m. rugpjūčio 18 d.) buvo germanų generolas, kuris V a. viduryje faktiškai valdė Vakarų Romos imperiją. Jo galios pagrindas buvo *Magister militum* postas, kuriuo jis naudojosi sodindamas į sostą marionetinius imperatorius ir juos žudydamas.

Ricimero tėvas buvo Rechila, svebų karalius, valdęs Galiciją ir išpažinęs arijonizmą. Jo motina buvo vizigotų karaliaus Valijos sesuo ar dukra. Ricimeras jaunystę praleido Valentiniano III rūmuose, kur pasižymėjo kaudamasis *Magister militum* Flavijaus Etijaus būriuose.

Valentiniano ir Etijaus mirtis 454–455 m. sukūrė politinį vakuumą. Iš pradžių sostą užėmė Petronijus Maksimas, tačiau jis buvo nužudytas, kai vandalų karalius Geizerichas nusiaubė Romą 455 m. gegužę. Vizigotai imperatoriumi paskyrė Avitą, kuris atvykęs į Romą Ricimerui suteikė *Magister militum* postą. Iš germanų samdinių jis surinko naują armiją ir laivyną.

Po Geizericho išvykimo galingas vandalų laivynas blokavo Italijos krantus. 456 m. Ricimero laivynas nugalėjo vandalus prie Korsikos krantų. Be to vandalai buvo nugalėti sausumoje, netoli Agridžento Sicilijoje. Tokiu būdu įgijęs Romos senato paramą Ricimeras metė iššūkį Avitui ir jį nugalėjo kruviname Pjačencos mūšyje 456 m. spalio 16 d. Avitas buvo paimtas į nelaisvę, priverstas tapti Pjačencos vyskupo po kurio laiko jis buvo nužudytas. Po to Rytų Romos imperatorius Leonas I suteikė Ricimerui patricijaus titulą.

Nuo to laiko Ricimeras valdė likusią Vakarų Romos imperiją (Italiją ir Pietų Galiją), tačiau dėl germaniškos kilmės jis negalėjo valdyti kaip imperatorius. Jam liko du keliai: panaikinti Vakarų Romos imperiją ir valdyti kaip Konstantinopolio vietininkui, kitaip *dux*, arba paskirti marionetinį imperatorių. Ricimeras pasirinko antrą kelią ir dažnai monetose šalia imperatoriaus buvo jo vardas.

457 m. Ricimeras imperatoriumi paskyrė Majorianą, kuris pasirodė kaip labai savarankiškas ir stiprus valdovas. Majorianą nugalėjo Geizerichas (tikriausiai dėl išdavystės) 461 m. netoli Valencijos. Po to Ricimeras jį atstatydino ir nužudė rugpjūčio 7 d. Majoriano įpėdinis Libijus Severas buvo sukalbamesnis, bet jo paskyrimui nepritarė Leonas I, o Galijoje jam priešinosi Egidijus. Po Libijaus mirties 465 m. Ricimeras 8 mėnesius valdė be imperatoriaus.

Po ilgų nesutarimų su Geizerichu Ricimeras pasirinko Leono I kandidatą Antemijų, kurio dukrą Alipiją jis vedė diplomatijos sumetimais.

Ricimeras vadovavo daliai pajėgų nesėkmingame Leono I ir Antemijaus žygyje prieš Geizerichą 468 m.

Po ketverių metų Ricimeras išvyko į Milaną telkti armijos prieš imperatorių. Milano vyskupas sugebėjo gauti trumpalaikes paliaubas po kurių Ricimeras su savo kariais buvo Romoje. Jis paskelbė imperatoriumi Olibrijų ir po trijų mėnesių apgulties užėmė miestą 472 m. liepos 1 d. Praėjus 2 mėnesiams po Antemijaus mirties miršta ir Ricimeras. Jo patricijaus titulas atiteko sūnėnui Gundobadui.
Šaivizmas

**Šaivizmas** (*Šivaizmas*) – viena iš keturių pagrindinių hinduizmo krypčių (greta vaišnavizmo, šaktizmo bei smartizmo). Ši hinduizmo srovė yra seniausia ir antra didžiausia. Šaivizmas turi keletą skirtingų bei svarbių atšakų, tačiau visos jos glaudžiai susijusios su asketizmu. Viešpats Šiva dažniausiai vaizduojamas kaip Himalajuose medituojantis jogas. Šivos pasekėjai dažniausiai jį laiko aukščiausia dievybe, viršesne už visas kitas.

## Išnašos
Juodųjų serbentų geltonasis pjūklelis

**Juodųjų serbentų geltonasis pjūklelis** (*Nematus leucotrocha*) – tikrųjų pjūklelių (Tenthredinidae) šeimos vabzdys.

Pažeidžia juoduosius serbentus ir agrastus. Lietuvoje išsivysto dvi šio pjūklelio generacijos. Kokonai žiemoja žemėje. Pirmosios generacijos pjūkleliai kenkia birželio mėn., o antrosios – liepos, rugpjūčio mėnesiais. Žalą daro lervos. Jos žalios spalvos su smulkiomis tamsiomis dėmelėmis ar taškeliais. Galva šviesiai žalia su tamsiai dėmėtu ar taškuotu piešiniu. Kūno pirmas ir galinis segmentai gelsvi. Lervos turi 20 kojų. Jos labai ėdrios, iš apgraužtų lapų lieka tik gyslos. I generacija paprastai būna negausi. Uogų nokimo metu išsirita antrosios kartos suaugėliai pjūkleliai. Jie masiškai skraido liepos mėn. II dekadoje. Pjūkleliai suaugėliai maitinasi skėtinių augalų žiedų nektaru ir pernokusių uogų sultimis. Šios kartos pjūklelių patelės deda kiaušinėlius. Kartais ant vieno lapo randama 15-103 kiaušinėliai. Kiaušinėlius deda ant apatinės lapų pusės, pagal gyslas. Lervos iš kiaušinėlių išsirita liepos mėn. III dekados pabaigoje. Jos labai ėdrios, dažnai augalai lieka visai be lapų. Jų pažeisti augalai labai nusilpsta. Kai kurių veislių krūmai po tokio intensyvaus pažeidimo rudenį pražysta. Dalis pažeistų augalų žiemą stipriai pašąla.

Gausiausiai šių pjūklelių ant serbentų būna nokstant uogoms, kai negalima naudoti jokių kovos priemonių. Todėl jau gegužės mėn. reikia stebėti pirmosios kartos suaugėlius ir nustatyti jų gausumą bei gyvybingumą.

## Kovos priemonės
Pastoviai purenant dirvą po krūmais, sunaikinami kokonai.

## Šaltiniai
Mieleišių apylinkė

**Mieleišių apylinkė** (arba ***Melaišių apylinkė***) – Lietuvos TSR administracinis-teritorinis vienetas šiaurės Lietuvoje.

## Istorija

Apylinkė įkurta užėjus sovietams XX a. 5-ajame dešimtmetyje. 1949 m. buvo Papilio valsčiuje, 1950 m. priskirta naujam Pandėlio rajonui. Panaikinta 1954 m. gegužės 25 d. prijungiant prie Biržų rajono Geidžiūnų apylinkės ir Pandėlio rajono Papilio apylinkės.

## Šaltiniai
Zablūdavos apylinkė

**Zablūdavos apylinkė** (arba ***Zabludavos apylinkė***) – Lietuvos TSR administracinis-teritorinis vienetas šiaurės rytų Lietuvoje.

## Istorija

Apylinkė įkurta užėjus sovietams XX a. 5-ajame dešimtmetyje. 1949 m. buvo Vyžuonų valsčiuje, 1950 m. priskirta naujam Utenos rajonui. Panaikinta 1954 m. gegužės 25 d. prijungiant prie Anykščių rajono Šventupio apylinkės ir Utenos rajono Vyžuonų apylinkės.

## Šaltiniai
Egliniškiai (ežeras)

**Egliniškiai** () – ežeras, šiaurės rytų Lenkijoje, Palenkės vaivadijoje, Suvalkų apskrityje ir Vižainio valsčiuje.

Ežeras yra seklus, vasaromis ežero paviršių dažniausiai aptraukia įvairūs augalai, tai paprastoji lūgnė ir mažažiedė vandens lelija. Šalia ežero gyvena daug paukščių, daugiausiai antys. Netoli šio ežero yra Ančios ežeras. Šalia ežero yra Egliniškių ir Šešcivlukų kaimai.

## Nuorodos

* Aprašymas apie ežerą (lenk.) ;
* Ežero nuotraukos .
Indian Wells Masters

**Indian Wells Masters** - kasmetinis ATP World Tour Masters 1000 ir WTA turnyras vykstantis Indian Velse Kalifornijoje. Indian Wells Masters vyksta kiekvienais metais kovo mėnesiais ant kietos dangos kortų ir yra pirmasis ATP World Tour Masters 1000 teniso sezono turnyras. Turnyras pirmą kartą vyko 1974 m. Turnyro rėmėjas – **[[BNP Paribas]] Open**. 

Kaip ir Didžiojo kirčio turnyruose, šiame turnyre yra žaidžiama 7 ratais, o 32 aukščiausią reitingą turintys žaidėjai prisijungia nuo antrojo rato.

## Vieta
Indian Welso *Indian Wells Tennis Garden* aikštynas pastatytas 2000 m. ir yra apie 190 km į rytus nuo Los Andželo.. 20 teniso kortų aikštyne yra vienas 16 100 sėdimų vietų stadionas ir du per pus mažesni stadionai.

## Istorija
Iš pradžių šis turnyras neturėjo savo pavadinimo ir buvo vadinamas rėmėjų arba organizatorių vardais. Vyrų turnyrai savo laiku vadinosi: **American Airlines Tennis Games** (1974–1978 m.), **Congoleum Classic** (1979–1980, 1982–1984 m.), **Grand Marnier / ATP Tennis Games** (1981 m.), **Pilot Pen Classic** (1985–1987 m.), **Newsweek Champions Cup** (1988–1999 m.), **Tennis Masters Series Indian Wells** (2000–2001 m.) ir **Pacific Life Open** (2002–2008 m.).

Moterų turnyrai vadinosi: **Virginia Slims of Indian Wells** (1989–1990 m.), **Virginia Slims of Palm Springs** (1991 m.), **[[Chris Evert|Kristinos Evertos]] taurė** (1992–1999 m. (su įvairiomis pavadinimų variacijomis)), **Tennis Masters Series** (2000–2001 m.) ir **Pacific Life Open** (2002–2008 m.). Iki 1996 m. moterų turnyras buvo žaidžiamas prieš pagrindinį vyrų turnyrą.

## Finalai

### Vienetai
#### Vyrai

#### Moterys

### Dvejetai
#### Vyrai

#### Moterys

## Taip pat skaitykite

* Teniso Profesionalų Asociacija
* Tenisas

## Nuorodos
* Oficiali svetainė  
* ATP
* WTA 

## Šaltiniai
Šaktizmas

**Šaktizmas** – viena iš keturių pagrindinių hinduizmo krypčių (greta vaišnavizmo, šaivizmo bei smartizmo). Ši hinduizmo srovė garbina deivę Šakti (kartais dar vadinama Devi) – Dieviškąją Motiną – kaip aukščiausią dievybę. Taip pat Šakti gali būti garbinama ir kaip Dievo Šivos žmona – Parvati, Durga, Kali ir t. t. Ideologijos atžvilgiu šaivizmas ir šaktizmas turi daug panašumų. Kadangi Šiva įkūnija vyriškąjį pradmenį, o Šakti moteriškąjį, todėl jie vienas kitą papildo. Šaktizmo srovė yra linkusi pabrėžti materijos ir dvasios tapatumą, todėl ji žvelgia į materiją kaip į kūrybinę kibirkštį. Jos požiūriu materija nėra linkusi apgauti bei įpainioti būtybes į neišmanymo pančius. Dėl šios priežasties šaktizmo išpažinėjai Šakti garbina dėl materialios naudos ir galutinės dvasinės laisvės. Kai kurios šaktizmo atšakos yra persipynusios su tantrizmu.

## Išnašos
Dainius Bardauskas

**Dainius Bardauskas** (g. 1965 m. birželio 5 d. Juodpėnuose, Kupiškio rajonas) – Lietuvos ir Kupiškio rajono savivaldybės politinis bei visuomenės veikėjas.

## Biografija
1990 m. baigė Lietuvos žemės ūkio akademiją, veterinarijos gydytojas, 2006 m. Vilniaus universitetą, socialinio darbo magistras.

1990–1995 m. buvo Šimonių kolūkio, Šimonių žemės ūkio įmonių darbuotojas, 1995 m. – Šimonių seniūnijos seniūnas. Nuo 1998 m. Kupiškio rajono žemės ūkio skyriaus vedėjas, 2000–2015 m. Kupiškio socialinės globos namų direktorius.

Partijos Tėvynės sąjunga - Lietuvos krikščionys demokratai Kupiškio rajono skyriaus narys. 1997–2000 m. ir 2011–2023 m. Kupiškio rajono savivaldybės tarybos narys.

2015–2023 m. Kupiškio rajono savivaldybės meras

Žmona Danguolė, vaikai Agnė, Aistė.

## Baudžiamoji byla
D. Bardauskas 2019 m. liepą sulaikytas Specialiųjų tyrimų tarnybos pareigūnų. Pareiškus įtarimus, D. Bardauskas nušalintas nuo mero pareigų, mero narystė partijoje buvo sustabdyta, bet 2020 m. pavasarį teismas leido jam sugrįžti į mero pareigas. 2021 m. gegužės 5 d. Panevėžio apygardos teismas pradėjo nagrinėti baudžiamąją bylą, kurioje pateikti kaltinimai D. Bardauskui ir savivaldybės kultūros centro direktorei Jolitai Janušonienei dėl kyšininkavimo, prekybos poveikiu, dokumentų klastojimo ir kurstymo suklastoti dokumentą (kaltinimai susiję su kūrybos ir meno festivaliu „Stichijos“, kuris kelerius metus buvo rengiamas Kupiškio marių saloje). 2023 m. gegužę Lietuvos apeliacinis teismas D. Bardauską pripažino kaltu dėl kyšininkavimo, prekybos poveikiu, kurstymo suklastoti dokumentą, politikui uždrausta eiti vadovaujamas pareigas. Vyriausioji rinkimų komisija panaikino mero mandatą.

## Šaltiniai
Kamzė

**Kamzė** – miestas vidurio vakarų Albanijoje, 7 km į šiaurę nuo Tiranos, prie Daičio kalno. Yra Tiranos žemės ūkio universitetas.

## Sportas
* KS Kamza (futbolas; 1940–)

## Miestų partnerystė
* Jonkersas, Niujorko valstija, JAV, nuo 2011 m. spalio 28 d.
* Kemalpaša, Turkija, nuo 2011 m. sausio 7 d.
* Mačerata, Maceratos provincija, Markė, Italija, nuo 2010 m. kovo 13 d.

## Šaltiniai
Smartizmas

**Smartizmas** – viena iš keturių pagrindinių hinduizmo krypčių (greta vaišnavizmo, šaivizmo bei šaktizmo). Šios hinduizmo srovės pagrindinis skiriamasis bruožas – nefanatiškas ir tolerantiškas požiūris. Ši srovė pripažįsta visas pagrindines hinduizmo dievybes, kaip Brahmano apraiškas, o jos išpažinėjai garbina tiek Višnų, tiek Šivą, tiek Devi, tiek Ganešą, tiek Surją.

## Šaltiniai

## Literatūra
*
Širvanšachų rūmai

**Širvanšachų rūmai** () − architektūros paminklas Azerbaidžano sostinės Baku senamiestyje. Kompleksą sudaro patys rūmai, divanchanas, požeminė kapavietė, šacho mečetė su minaretu, Sejido Jahja Bakuvio mauzoliejus, Murado vartai, tvenkinys ir pirčių liekanos.

XV a. Širvanšachų dinastija, kuriai tuo metų atstovavo Ibrahimas I, perkėlė šalies sostinę iš Šemachos į Baku ir ten pradėjo statyti rūmus. Manoma, kad rūmai parinkti statyti kaip šventvietė prie Sejido Jahja Bakuvio, Halvečių sufijų ordino šventojo, kapo. 1501 m. Sefevidams užkariavus Baku, sufijų ordinas iš miesto išvarytas, o rūmai palaipsniui apleisti.

2000 m. Širvanšachų rūmų kompleksas įtrauktas į UNESCO pasaulio paveldo sąrašą.


Baku shirvan.jpg|Rūmų kompleksas
Mescid.jpg|Mečetė
Usipalnica.jpg|Mauzoliejus
Ichery-Sheher 01.JPG|Pirtys
Divankhana.jpg|Divanchana
Shirvanshakh palace old city(baku) azerbaijan 8-18centuries29.jpg|Rūmų vidus
Ičan Kala

**Ičan Kala** () − įtvirtintas Uzbekistano miesto Chivos senamiestis. Nuo 1990 m. UNESCO pasaulio paveldo objektas.

Senamiestyje yra daugiau nei 50 istorinių pastatų ir 250 senų gyvenamųjų namų, datuojamų daugiausia XVIII−XIX a. Džumos mečetė pastatyta X a., atstatyta 1788−1789 m., o jos 112 kolonų išlikusios nuo pastatymo laikų.

Pats vaizdingiausias Ičan Kalos objektas − masyvios miesto sienos su 4 vartais kiekvienoje iš stačiakampio formos senamiesčio pusių. Manoma, kad jos pastatytos taip pat X a., tačiau dabartinės 10 m aukščio sienos pastatytos XVII a. pab.


Image:KhivaWestGate.jpg|Vakariniai vartai
Image:KhivaStreet.jpg|Senamiesčio gatvelė
Image:KhivaSayidAlauddin.jpg|Sajido Alaudino mauzoliejuje
Viktoras Fiodorovas

**Viktoras Fiodorovas** (g. 1987 m. sausio 29 d. Kėdainiuose) – Lietuvos ir Kėdainių rajono savivaldybės politinis bei visuomenės veikėjas, jauniausias Seimo narys.

## Biografija
2005 m. baigė Kėdainių „Atžalyno“ vidurinę mokyklą, studijuoja Mykolo Riomerio universitete. Organizuoja įvairius pramoginius renginius Kėdainių mieste.

Darbo partijos Kėdainių rajono skyriaus narys, buvęs Jaunimo organizacijos DARBAS pirmininkas (2007–2009 m.), vėliau garbės pirmininkas. 2011–2012 m. Kėdainių rajono savivaldybės tarybos narys., jaunimo reikalų tarybos pirmininkas.

2009–2012 m. Europos parlamento nario Viktoro Uspaskich akredituotas asistentas, Darbo partijos centrinės būstinės vadovas.

2012–2016 m. kadencijoje tapo LR Seimo nariu bei Lietuvos rekordų knygoje užfiksuotas kaip jauniausias LR Seimo narys istorijoje. Darbo partijos frakcijos Seime seniūnio pavaduotojas.

2018 m. Darbo partijos centrinės būstinės ir rinkimų štabo vadovas.

## Šaltiniai
Samara (Irakas)

**Samara** () − miestas vidurio Irake, Saladino muchafazoje, Tigro dešiniajame krante, 125 km į šiaurę nuo Bagdado. Greta miesto įrengta užtvanka, sudarytas dirbtinis Tartaro ežeras, aplink yra drėkinamųjų kanalų sistema. Pats miestas nusidriekęs 41,5 km išilgai Tigro upės. Manoma, kad jo pavadinimas kilo iš arabiško posakio, reiškiančio „džiaugsmas reginčiajam“.

## Istorija

Samaros teritorija gyvenama nuo gilios senovės, rasta V tūkstantmečio pr. m. e. archeologinių radinių, čia išsivystė Samaros kultūra − Ubaidų kultūros pirmtakė. Pats Samaros miestas iškilo gerokai vėliau − 690 m. pr. m. e. jį įkūrė Asirijos valdovas Sinacheribas. Persų valdovas Chosrovas I čia pastatė tvirtovę VI a. Bagdade kilus neramumams, 833 m. Abasidų dinastija savo sostinę perkėlė į Samarą, 892 m. ji vėl grąžinta į Bagdadą tačiau Samara išliko svarbiu prekybiniu centru. 847 m. pastatyta mečetė su spiraliniu minaretu, išlikusi iki šių dienų, daugybė kitų paminklų. Miestas tapo svarbiu šiitų religiniu centru. XX a. pr. įrengta užtvanka leido miestui sparčiai plėstis. Po 2003 m. Irako okupacijos Samaroje kilo ginkluoti konfliktai tarp sunitų daugumos ir šiitų mažumos, 2006−2007 m. susprogdinta Al Askario mečetė.

## Paveldas

Samara pasižymi unikalia architektūra. Svarbiausias miesto objektas − IX a. spiralinis minaretas šalia Samaros didžiosios mečetės. Pastato aukštis − 52 m, plotis − 33 m. Kiti svarbūs objektai: Al Askarijos mečetė (pastatyta 852 m., dabar dalinai sugriauta), dveji rūmai (plotas 125 ir 211 ha), dar 42 įvairūs dvarai, 4 susirinkimų mečetės, trijų kalifų mauzoliejai ir kt.

2007 m. Samara įtraukta į UNESCO pasaulio paveldo sąrašą, bet dėl karo veiksmų mieste yra pavojaus grupėje.


Image:Al Askari Mosque.jpg|Al Askario mečetė prieš 2006 m. sprogdinimus
Image:Samara spiralovity minaret rijen1973.jpg|Minaretas
Image:Children in Samarra.jpg|Vaikai Samaros gatvėje


## Sportas
* Samarra SC, sporto klubas; futbolo ekipa.
* Samaros miesto stadionas, kurio talpa 10 tūkst. žiūrovų.

## Išnašos

## Nuorodos
* [Miesto svetainė]
Aišovalis

**Aišovalis** – kaimas pietvakarių Andoroje, į pietus nuo Santa Kolomos miestelio. Yra nacionalinis Aišovalio bendruomenės stadionas, automobilių saugumo tikrinimo centras (kiekvienas senesnis nei 5 metai automobilis Andoroje kasmet turi pereiti saugumo patikrą). Veikia Aišovalio šv. Filomenos bažnyčia.

## Sportas

Kaime yra pagrindinis šalies stadionas – Aišovalio bendruomenės stadionas, kuriame rungtyniauja ne tik šalies rinktinės, tačiau ir dauguma futbolo klubų:

* FC Encamp (1950–)
* CE Jenlai (1977–)
* FC Rànger's (1981–)
* UE Sant Julià (1982–)
* FC Santa Coloma (1986–)
* CE Principat (1989–)
* Inter Club d'Escaldes (1993–)
* UE Santa Coloma (1995–)
* UE Extremenya (1998–)
* FC Lusitanos La Posa (2000–)
* UE Engordany (2001–)
* Atlètic CE (2002–)
* Casa Estrella del Benfica (2003–)
Kedonių apylinkė

**Kedonių apylinkė** (arba ***Kėdonių apylinkė***) – Lietuvos TSR administracinis-teritorinis vienetas pietų Lietuvoje.

## Istorija

Apylinkė įkurta užėjus sovietams XX a. 5-ajame dešimtmetyje. 1949 m. buvo Butrimonių valsčiuje, 1950 m. priskirta naujam Daugų rajonui. Panaikinta 1954 m. gegužės 25 d. prijungiant prie Daugų rajono Junčionių apylinkės ir Jiezno rajono Alešiškių apylinkės.

## Šaltiniai
Tebrizo turgus

**Tebrizo turgus** () − turgus Irano mieste Tebrize, vienas seniausių visuose Viduriniuosiuose Rytuose bei didžiausias dengtas turgus pasaulyje.

Tebrizas nuo senovės buvo svarbus prekybinis centras prie šilko kelio, tad jo turgus turėjo strateginę reikšmę. Jis įrengtas miesto centre ir sudarytas iš mažesnių padalinių: Amiro bazaro (auksas ir juvelyrika), Mozafarijos (kilimai), batų turgaus ir kt. Tebrizo turgus klestėjimo viršūnę pasiekė XIII a., kuomet miestas tapo Sefevidų valstybės sostine. Nors XVI a. sostinė buvo perkelta, tačiau prekyba tebeklestėjo. Šiais laikais mieste įkurta nemažai modernių parduotuvių, tačiau turgus išliko svarbiausiu ekonominiu, kultūriniu miesto centru. Jame vyksta ir religinės ceremonijos: per Ašūros dieną dešimčiai dienų sustabdoma prekyba ir vyksta tikinčiųjų procesijos. Po turgaus stogu įrengtos kelios mečetės.

Tebrizo turgus 2010 m. įtrauktas į UNESCO pasaulio paveldo sąrašą.


Image:Bazaar of Tabriz.JPG|Skliautai
Image:CarpetBazaar2.Tabriz.jpg|Prekyba kilimais
Image:Bazaar of gold, tabriz.jpg|Prekyba auksu
Šilbalių apylinkė

**Šilbalių apylinkė** – Lietuvos TSR administracinis-teritorinis vienetas pietvakarių Lietuvoje.

## Istorija

Apylinkė įkurta užėjus sovietams XX a. 5-ajame dešimtmetyje. 1949 m. buvo Bartninkų valsčiuje, 1950 m. priskirta naujam Vilkaviškio rajonui. Panaikinta 1954 m. gegužės 25 d. prijungiant prie Vilkaviškio rajono Bartninkų apylinkės ir Kalvarijos rajono Rasių apylinkės.

## Šaltiniai
Kurgantepa (Uzbekija)

**Kurgantepa** arba **Kiurhontepa** () − miestas Uzbekistano rytuose, Andižano vilajeto Kurgantepos tumane (šio centras). Mieste veikia medvilnės valymo gamykla, įrankių gamykla ir siuvimo fabrikas. Yra Savajo stotis prie geležinkelio linijos Andižanas I−Karasu. Praeina kelias Andižanas–Chanabadas.

## Istorija
Miesto teises gavo 1976 m.

## Šaltiniai
Marhamatas

**Marhamatas** (iki 1974 m. vadintas  − „Rusiškas kaimas“) − miestas Andižano vilajeto Marhamato tumane (Uzbekija). Tumano centras. Miesto teises gavo 1974 m. Yra už 25 km nuo Asakės () geležinkelio stoties. 

Mieste yra elektrotechnikos gamykla, audimo fabrikas.

Beveik visos rusų ir ukrainiečių gyvenvietės buvo įkurtos šiaurinėse, šiaurrytinėse ir rytinėse Ferganos slėnio priekalnėse, kur žemės ūkio sąlygos buvo artimos rusų ir ukrainiečių valstiečiams įprastoms, čia buvo galima užsiimti žemdirbyste be dirbtinio drėkinimo. Tačiau Russkoje Selo (būsimas Marhamatas) buvo įkurtas vietoj kelių kišlakų, ir naujakuriai čia gavo daug laistomų žemių.

## Nuorodos
Atsiliepimas

**Atsiliepimas** – administracinio ar civilinio proceso metu atsakovo (civiliniame procese - taip pat ieškovo, t. y. dalyvaujančio byloje asmens) pateikiamas procesinis dokumentas (kiti dokumentai - ieškinys, priešieškinys, atskirieji, apeliaciniai ir kasaciniai skundai ir pan.). Tai yra teisinis dokumentas, kuriame atsakovas gali pareikšti atsikirtimus ar paaiškinimus (LR CPK 110 str.).

## Rūšys
Atsiliepimai gali būti:
*Atsiliepimai į ieškinius ar priešieškinius, 
*dublikas (ieškovo atsiliepimas į atsakovo pareikštą atsiliepimą), 
*triplikas (atsakovo atsiliepimas į dubliką), 
* atsiliepimai į atskiruosius, apeliacinius ir kasacinius skundus.
Džalakudukas

**Džalakudukas** (iki 1975 m. ***Sufi Kišlakas***, iki 2015 m. ***Achunbabajevas***, *Oxunboboyev*) − miestas Uzbekistane, Andižano vilajeto Džalalkuduko tumano centras.

1975 m. Sufi-Kišlako gyvenvietė gavo miesto teises ir buvo pervadinta į Achunbabajevą. J. Achunbabajevas (1885−1943) buvo sovietų Uzbekijos valstybės veikėjas.

Mieste veikia medvilnės valymo ir statybinių medžiagų gamyklos. Praeina geležinkelis Andižanas I−Karasu.

## Šaltiniai
Noomi Rapace

**Nomi Rapas** (, 1979 m. gruodžio 28 d. Hiudiksvalis, Švedija) – švedų aktorė.

## Biografija
Motina – švedų aktorė Nina Noren, tėvas – ispanų dainininkas, flamenko atlikėjas Rochelio Duranas. Kurio taip ir nėra mačiusi. Būdama septynerių metų amžiaus filmavosi Hrafno Gunlaugsono filme Varno šešėlis ir po jo nusprendė tapti aktore. Sulaukus 15 metų išėjo iš namų ir įstojo į teatro mokyklą Stokholme. 1996 m. debiutavo televizijos seriale „Trys karūnos“. 1998−1999 m. mokėsi Skara Skolscen teatro mokykloje. 2000-aisiais vaidino įvairiuose Stokholmo teatruose, o pastaruoju metu – Švedijos Karališkajame dramos teatre.

Labiausiai žinoma Stigo Larsono trilogijoje Millennium, Lisbetos Salander vaidmenyje. Atliko pagrindinį vaidmenį filme „Prometėjas“

Buvęs vyras – švedų aktorius Ola Rapas, su kuriuo išsiskyrė 2011 m. Turi sūnų Lev (9 metų).
Florencia Bertotti

**María Florencia Bertotti Bailerón** (g. 1983 m. kovo 15 d.), labiau žinoma kaip **Florencia Bertotti** – Argentinos aktorė, dainininkė ir prodiuserė. Geriausiai žinoma iš savo vaidmenų telenovelėse „Verano del 98“, „Son Amores“ ir „Floricienta“. Bertotti buvo nominuota penkiems Martín Fierro apdovanojimams, iš jų laimėjo du, ir dvejiems Clarín Apdovanojimams, laimėjo vieną.

## Karjera
Bertotti debiutavo telenovelėje „Dulce Ana“ (1995). Vėliau, ji filmavosi smulkiuose vaidmeniuose „90-60-90 modelos“ (1996), „De Corazón“ (1997), „Verano del '98“ (1999–2000), „Luna Salvaje“ (2000) ir „Culpables“ (2001). 1998-aisias ji nusifilmavo sėkmingame kino filme „El Faro“, už kurį gavo apdovanojimą kaip geriausia naujoji Argentinos kino kritikų pripažinta aktorė. Jos didžiausias karjeros šuolis įvyko gavus pagrindinį vaidmenį Pol-Kos telenovelėje „Son Amores“. Jis tapo labai sėkmingas ir garantavo Bertotti apdovanojimą kaip geriausiai komedijos aktorei Clarín apdovanojimuose bei du Martín Fierro apdovanojimus.

2004 m. ji nusifilmavo telenovelėje „Los Pensionados“ bei „Floricienta“, kur dirbo su garsia prodiusere Cris Morena. Floricienta tapo naujuoju hitu ir pradėjo mušti rekordus, už televizijos ribų buvo parduota 400 oficialių produktų bei buvo pritraukta daugiau nei 600 000 žmonių gyvo garso koncertuose. Bertotti taip pat įrašė du muzikos albumus telenovelei Floricienta, kurie buvo išleisti 2004 ir 2005. Remiantis CAPIF, abu albumai tapo platininiais netgi keturis kartus. Vaidmuo seriale Floricienta jai garantavo du Martín Fierro apdovanojimus bei Clarín apdovanojimų nominacijas.

2008 m. gale, Bertotti paskelbė, jog ji sugrįžta į televiziją su nauja telenovele vaikams, kuri bus prodiusuota jos pačios bei tuometinio vyro Guido Kaczka. Ji pasirašė kontraktą su „Endemol“. „Niní“ debiutavo TV kanale Telefe 2009 m. rugsėjo 7 d. Nors ši programa buvo sukritikuota kaip per daug panaši į „Floricienta“, telenovelė tapo populiari ir ilgą laiką buvo reitingų viršūnėje. Bertotti gavo savo pirmą apdovanojimą kaip prodiuserė, Martín Fierro apdovanojimą už geriausia jaunimo programą.

## Asmeninis gyvenimas
Ji turi itališkų šaknų: jos prosenelis turėjo itališkų šaknų, kilęs iš Sicilijos. Bertotti pirmas vardas – María Florencia Bertotti Bailerón, jos tėvas – Gustavo Bertotti, juvelyras, mama – María Bailerón, psichologijos mokytoja. Ji turi vyresnę seserį Clara Bertotti, kuri dirba advokate. Jos tėvai išsiskyrė, kai Bertotti buvo septynerių.

1999 m. ji pradėjo susitikinėti su Argentinos aktoriumi Guido Kaczka. Jie susituokė 2006 m. gruodžio 2 d. ir Flor pagimdė sūnų 2008 m. liepos 10 d. Pora išsiskyrė 2010 m. ir tada Flor pradėjo susitikinėti su aktoriumi Federico Amador. Kartu jie gyvena jau 2 metai.

## Filmografija

## Diskografija

* 2004 – *[[Floricienta|Floricienta y Su Banda]]*
* 2005 – *[[Floricienta |Floricienta 2]]*
* 2007 – *[[Floricienta |Floricienta Grandes Exitos]]*
* 2009 – *Niní*

## Apdovanojimai ir nominacijos

## Išnašos
Rugėnų apylinkė

**Rugėnų apylinkė** – Lietuvos TSR administracinis-teritorinis vienetas vidurio Lietuvoje.

## Istorija

Apylinkė įkurta užėjus sovietams XX a. 5-ajame dešimtmetyje. 1949 m. buvo Pernaravos valsčiuje, 1950 m. priskirta naujam Ariogalos rajonui. Panaikinta 1954 m. gegužės 25 d. prijungiant prie Ariogalos rajono Pelutavos apylinkės ir Kėdainių rajono Kunionių apylinkės.

## Šaltiniai
Kamendulas

**Kamendulas** () – ežeras, Sūduvos aukštumoje, šiaurės rytų Lenkijoje, Palenkės vaivadijoje, Suvalkų apskrityje ir Vižainio valsčiuje. Senoviniuose dokumentuose ežeras dar vadinamas Jacne, Jasne. Ežeras yra dauboje ir įvardijamas kaip Jačnos ežero tęsinys. Ežero krantai yra neaukšti, o pats ežeras pailgos ovalo formos siaurėjantis link pietų. Biologiškai ežeras priskiriamas mezotrofinių ežerų grupei, ežero augalija nyki, daugiausia auga nendrės. Ežeras yra 161 m virš jūros lygio.

## Legenda

Ežero pavadinimas galėjo kilti nuo čia kadaise keliavusio kamendulų vienuolio, kurį užpuolė plėšikai ir jis stebuklingai išsigelbėjo. Išsigelbėjęs jis ilgai čia gyveno ir kai mirė, šalia ežero pradėjo vaidentis baltai apsirengusi vienuolio šmėkla.

## Literatūra

* Stefan Maciejewski, Małgorzata (turystyka) Pawłowska: Szlakami północnej Suwalszczyzny: [przewodnik]. Suwałki: „Jaćwież“ : Regionalna Pracownia Krajoznawcza Oddziału PTTK, 2001. ISBN 83-903140-6-1.

## Nuorodos

* Ežero nuotrauka ir aprašymas (lenk.) .
Salduvės parkas

**Salduvės parkas** – parkas Šiaulių rytinėje dalyje, Salduvėje.

1957–1967 m. aplink Salduvės piliakalnį pasodinti pušynėliai. Žaliuoja Veimuto, kupliosios, paprastosios ir švelniaspyglės pušys. Salduvės parkas kartu su Talšos parku sudaro didžiausią Šiaulių žaliąjį masyvą – plotas 100ha. Parkas vardą gavo nuo čia dunksančio Salduvės piliakalnio, kurio statūs šlaitai – 10–14 m aukščio. Piliakalnio viršuje esančią aikštelę juosė 50 m ilgio pylimas (dabar jau nuslinkęs). Per karus čia prikasinėta apkasų. Senovėje iš šiaurės ir rytų piliakalnį supo pelkės, o iš vakarų – 10 m pločio griovys, už kurio buvo dar vieno 2 m aukščio ir 180 m ilgio pylimo lankas. Spėjama, jog čia buvusi pilis.

2003 metais rytinėje Talšos ežero pakrantėje, Talšos bei Salduvės parkuose buvo įrengtas „Talšos ekologinis takas“. Taką sudaro 23 stotelės, jose pastatyti informaciniai stendai.

## Šaltiniai
Artes mechanicae

**Artes mechanicae** () – mokslai, priešingi laisviesiems mokslams (*[[artes liberales]]*); techniškieji mokslai. Praktiškieji todėl, nes turi naudos ir yra pritaikomi praktikoje, priešingai nei laisvieji mokslai. 

Manoma, jog žmogus, užsiiminėjantis laisvaisiais mokslais yra laisvas, nepriklausomas, nes neturi kaip užsidirbti, nes jo mokslai jam neduoda (praktinės) naudos. *Artes mechanicae*, priešingai, nors ir suvaržo žmogaus laisvę, tačiau duoda naudos.

Sąvoka pradėjo formuotis po **Boethiaus** laiku apie V–VI m. e. a.

## Mokslai

Johannes Scotus Eriugena (gyvenęs IX a.) skirstė juos į septyni mokslus:
*Siuvinėjimas, audimas;
*Žemdirbystė;
*Architektūra;
*Karyba, medžioklė;
*Prekyba;
*Kulinarija;
*Metalurgija.

## Šaltiniai
Povilas Isoda

**Povilas Isoda** (g. 1988 m. sausio 15 d. Igliškėliuose, Kapsuko rajonas) – Lietuvos ir Marijampolės savivaldybės politinis bei visuomenės veikėjas.

## Biografija
2004 m. baigė Igliškėlių pagrindinę mokyklą, 2009 m. – Marijampolės kolegiją, 2012 m. – Kauno technologijos universitetą.

2009–2012 m. Marijampolės kolegijos viešųjų ryšių specialistas, projekto vadovas. 2012 m. UAB „Agrochema“ pardavimų vadybininkas. 2013–2015 m. Lietuvos Respublikos Seimo narių padėjėjas – sekretorius. 2015–2019 m. Marijampolės savivaldybės mero pavaduotojas, nuo 2019 m. – meras.

Nuo 2011 m. Marijampolės savivaldybės tarybos narys.

Lietuvos socialdemokratų partijos Marijampolės skyriaus narys, nuo 2017 m. skyriaus pirmininkas.

## Šaltiniai
ViewMAX

**ViewMAX** – failų tvarkyklė, kuri buvo platinama kartu su DR DOS 5.0 ir 6.0 operacinės sistemos versijomis. Programa buvo paremta GEM grafine operacine aplinka ir buvo supaprastinta jos versija.

## Versijos
ViewMAX/1 buvo platinama kartu su DR DOS 5.0 versija. Jos išvaizda buvo panaši į GEM/3 darbalaukį ir susidėjo iš dviejų fiksuotų langų. Kiekvienas langas galėjo atvaizduoti arba failų ir katalogų piktogramas, arba katalogų hierarchiją. 

VieMAX/2 buvo pagrindinė DR DOS 6.0 versijos grafinė failų tvarkyklė. Šioje versijoje buvo atlikti įvairūs grafikos patobulinimai, tarp jų 3D išvaizdos valdymo įrankiai ir vartotojo pasirenkamos spalvų schemos. Buvo realizuotas ir DR DOS užduočių perjungiklio TaskMAX palaikymas. Jei šis įrankis egzistavo sistemoje, tai programos buvo paleidžiamos kaip atskiros užduotys ir ViewMAX turėjo galimybę persijungti tarp jų. Katalogų medis galėjo būti rodomas šalia piktogramų, o ne tik vietoj jų. 

ViewMAX/3 buvo numatyta tapti grafine failų tvarkykle Novell kompanijos kuriamai naujai DR DOS versijai, tačiau ji niekada nebuvo užbaigta ir greičiausiai jos kūrimas buvo sustabdytas suteikiant pirmenybę 1992 – 1993 metų bendram Apple ir Novell *[[Star Trek projektas|Star Trek]]* komandos projektui, kuris tai pat niekada nebuvo išleistas. Dėl šios priežasties Novell DOS 7, kaip DR DOS 7.0 buvo vadinama 1994 metais, išėjo be grafinės failų tvarkyklės. ViewMAX/3 beta versijos išeities kodas buvo  paskelbtas Caldera kompanijos 1996 metais kartu su kitu GEM kodu pagal GNU GPL licenciją. ViewMAX/3 būtų palaikiusi spalvotas piktogramas, keičiamo dydžio langus ir programų grupes.

## Taip pat skaitykite
* GEM

## Nuorodos
*ViewMAX temos
*ViewMAX/1 ekrano nuotrauka
Pamyro Alajus

**Pamyro Alajus** – kalnų sistema Centrinėje Azijoje, kurį sudaro trys dalys: Gisaro Alajaus kalnagūbris, Tadžikijos žemuma ir Pamyro kalnai.

Šis kalnų masyvas yra tarp Ferganos slėnio šiaurėje ir Amudarjos aukštupio (Piandžas-Vachandarja) pietuose. Didžioji jo dalis yra Tadžikijoje, šiaurrytinė dalis – Kirgizijoje, vakarinė – Uzbekijoje. Rytinis ir dalis pietinio Pamyro kalnų masyvo pakraščiai siekia Kiniją ir Afganistaną.
Rosvaldas Gorbačiovas

**Rosvaldas Gorbačiovas** (g. 1972 m. rugpjūčio 23 d. Alytuje) – Lietuvos žurnalistas, Mažeikių rajono savivaldybės politinis bei visuomenės veikėjas.

## Biografija
1995 m. baigė Vilniaus pedagoginį universitetą, mokytojas.

1996–2000 m. dirbo Vilniaus, LNK ir TV3 televizijose, 2001 m. Lietuvos Respublikos Ministro pirmininko Rolando Pakso atstovas spaudai. 2002–2003 m. prezidento R. Pakso atstovas spaudai, 2004–2007 m. AB TEO LT, 2007 m. banko „Snoras“ Viešųjų ryšių skyriaus vadovas, 2007–2010 m. AB „Mažeikių nafta“ Komunikacijos skyriaus viršininkas, bendrovės „ORLEN Lietuva“ viešųjų ryšių direktorius, 2010–2013 m. VŠĮ „Mažeikių sporto centras“ direktorius.

2011–2013 m. Mažeikių rajono savivaldybės tarybos narys (Koalicija „Kitaip“).

2013–2014 m. finansų ministro patarėjas. 2015–2016 m. Seimo pirmininkės L. Graužinienės patarėjas ryšiams su visuomene. 2016–2017 m. MAXIMA LT, UAB Korporacinių reikalų departamento direktorius.2017–2019 m. Lietuvos gynybos ir saugumo pramonės asociacijos direktorius. 2019–2020 m. žemės ūkio ministro Andriaus Palionio atstovas spaudai.

Nuo 2019 m. Žinių radijo laidos „Įveikti krizę“ vedėjas.

Žmona Lina, vaikai Emilis, Kamilė, Mykolas

## Šaltiniai
Almalykas

**Almalykas** – miestas rytų Uzbekijoje. Išvystyta spalvotoji metalurgija, yra kalnų metalurgijos kombinatas, chemijos gamykla, šiluminė jėgainė.

## Istorija

Miesto teisės nuo 1951 m.

## Sportas
* AGMK FK (Almalyko AGMK futbolo klubas);
* AGMK stadionas, talpa 12 000 žiūrovų.
Laimutė Kačerauskienė

**Laimutė Kačerauskienė** (1956 m. spalio 27 d. Akmenėje – 2018 m. rugsėjo 23 d. Mažeikiuose) – Lietuvos ir Mažeikių rajono savivaldybės politinė bei visuomenės veikėja.

## Biografija
1974 m. baigė Mažeikių 2-ąją vidurinę mokyklą, 1982 m. – Vilniaus žemės ūkio buhalterinės apskaitos technikumą, buhalterė, 2007 m. – Vakarų Lietuvos verslo kolegiją, administratorė.

UAB „Europos tyrimai“ apklausėja, UAB „Valauvis“ vyr. finansininkė.

2011–2018 m. Mažeikių rajono savivaldybės tarybos narė.

Darbo partijos Mažeikių skyriaus narė, skyriaus pirmininkė.

## Šaltiniai
Alvydas Kirkliauskas

**Alvydas Kirkliauskas** (g. 1954 m. gruodžio 16 d. Būdoje, Prienų rajonas) – Lietuvos ir Marijampolės savivaldybės politinis bei visuomenės veikėjas.

## Biografija
1977 m. baigė Lietuvos veterinarijos akademiją, zooinžinierius.

Marijampolės sporto centro „Sūduva“ sunkiosios atletikos treneris.

Lietuvos liberalų sąjungos, 2010 m. Krikščionių partijos Marijampolės skyriaus narys. 2003–2007 m. ir nuo 2011 m. Marijampolės savivaldybės tarybos narys.

VO „Gelbėkit vaikus“ Marijampolės padalinio valdybos narys, Lietuvos galiūnų federacijos viceprezidentas, prezidentas. Marijampolės senjorų sunkiosios atletikos sporto klubo „Suvalkijos ąžuolas“ pirmininkas.

Žmona Angelė, vaikai Lina, Vytautas.

## Sportiniai pasiekimai
1992 m. Lietuvos galiūnų čempionato nugalėtojas, 1993, 1994, 1995 m. prizininkas.

## Įvertinimas
* 2004 m. Nusipelnęs marijampolietis
* Lietuvos nusipelnęs treneris
* 2010 m. Šv. Jurgio Marijampolės globėjo medalis

## Šaltiniai
Mauda (ežeras)

:: *Apie kaimą žr. [[Mauda (kaimas)]]*.
**Mauda** () – ežeras, šiaurės rytų Lenkijoje, Palenkės vaivadijoje, Suvalkų apskrityje ir Vižainio valsčiuje. Ežeras yra netoli Romintos girios kraštovaizdžio parko apsaugos zonos. Ežero krantai ganėtinai aukšti ir apaugę alksniais. Ežere auga nendrės. Šalia ežero yra Maudos ir Užmaudos kaimai.

## Šaltiniai
Miami Masters

**Miami Masters** – kasmetinis ATP World Tour Masters 1000 ir WTA turnyras, vykstantis Majamio priemiestyje Ki Biskeine. Miami Masters vyksta kiekvienais metais kovo mėnesiais ant kietos dangos kortų ir yra antras ATP World Tour Masters 1000 teniso sezono turnyras. Turnyras pirmą kartą vyko 1985 m. Turnyro rėmėjas – **[[Sony Ericsson]] Open**.

Kaip ir Didžiojo kirčio turnyruose, šiame turnyre yra žaidžiama 7 ratais, o 32 aukščiausią reitingą turintys žaidėjai prisijungia nuo antrojo rato.

## Finalai

### Vienetai
#### Vyrai

#### Moterys

### Dvejetai

#### Vyrai

#### Moterys

## Taip pat skaitykite

* Teniso Profesionalų Asociacija
* Tenisas

## Nuorodos

* Oficiali svetainė  
* ATP
* WTA 
* Aikštyno vaizdas (Google žemėlapyje)

## Šaltiniai
Azerbaidžanas olimpinėse žaidynėse

**[[Azerbaidžanas]] [[olimpinės žaidynės|olimpinėse žaidynėse]]** kaip nepriklausoma valstybė dalyvavo aštuonis kartus. Valstybė debiutavo 1996 m. ir nuo to laiko dalyvauja visose žaidynėse.

1952–1988 m. laikotarpiu Azerbaidžano sportininkai atstovavo Tarybų Sąjungos rinktinę, o 1992 m. suirus TSRS, šalies sportininkai varžėsi bendroje jungtinėje komandoje, kurią sudarė visos buvusios Tarybų Sąjungos respublikos, išskyrus Baltijos šalis. 1992 m. šalis įkūrė savo olimpinį komitetą. Po metų jis buvo pripažintas IOC.

## Medalininkai

## Medaliai pagal sporto šaką

## Nuorodos
* Azerbaidžano olimpinis komitetas
Robert Cornelius

**Robertas Hinieseris Kornelijus** (; 1809 m. Filadelfija, JAV − 1893 m. Filadelfija, JAV) – amerikiečių fotografijos pionierius, pirmosios istorijoje, realistinės žmogaus nuotraukos (drauge ir pirmojo istorijoje fotografinio autoportreto) autorius.

## Biografija

Gimė pasiturinčio olandų emigranto Kristiano Kornelijaus (), kuris Filadelfijoje įsikūrė 1783 m., šeimoje. Mokėsi privačioje mokykloje, kurioje labai domėjosi chemija. 1831 m. pradėjo dirbti tėvo dirbtuvėse, kuriose buvo gaminami dujiniai žibintai ir žvakidės. Specializavosi metalų sidabravime ir poliravime; įgijo meistro sidabruotojo kvalifikaciją. 1839 m. amerikiečių išradėjas Džozefas Sekstonas kreipėsi į Kornelijų dėl plokštelės skirtos dagerotipijai sidabravimo. Tai buvo Filadelfijos Centrinės vidurinės mokyklos vaizdas – pirmoji fotonuotrauka, padaryta JAV. Susitikimas su Sekstonu Kornelijui sukėlė susidomėjimą fotografija.

Remdamasis savo chemijos ir metalurgijos žiniomis ir palaikomas chemiko Polo Godardo (), kuris nustatė, kad sensibilizuotą jodu sidabruotą dagerotipinę plokštelę veikiant bromo garais, išlaikymą galima sutrumpinti iki minutės. Kornelijus pabandė patobulinti Lui Dagero išradimą. Dagerotipinis autoportretas, kurį padarė Kornelijus ne anksčiau kaip 1839 m. spalį, tapo pirmuoju istorijoje aiškiu fotografiniu žmogaus portretu.

Nuo 1839 iki 1843 m. Kornelijus, vienas iš pirmųjų JAV, atidarė dvi privačias fotoateljė, bet jau 1843 m., greičiausiai dėl to, kad fotomeno populiarumas didėjo ir fotoateljė kiekis labai išaugo, nustojo domėtis fotografija ir susikoncentravo šeimos verslo reikaluose.

## Taip pat skaitykite
* Dorotė Draper

## Šaltiniai

## Literatūra
* Stapp, William. Robert Cornelius: Portraits from the Dawn of Photography. Washington, D. C.: Smithsonian Institute for the National Portrait Gallery, 1983.
Eritrėja olimpinėse žaidynėse

**[[Eritrėja]] [[olimpinės žaidynės|olimpinėse žaidynėse]]** dalyvauja nuo 2000 m. Šalies sportininkai olimpiadoje pirmą kartą debiutavo 2000 m. Lygi šiol šalis yra iškovojusi tik vieną medalį – bronzą.

2000–2008 m. laikotarpiu Eritrėjai atstovavo tik lengvaatlečiai. 2012 m. vasaros olimpinėse žaidynėse pirmą kartą valstybei atstovo ir kitos sporto šakos atstovai. Afrikos dviračių sporto čempionate šalis iškovojo pakvietimą į plento lenktynių rungtį.

## Medalininkai

## Šaltiniai
Diokletianas

**Gajus Aurelijus Valerijus Diokletianas** (, 244 m. gruodžio 22 d. – 311 m. gruodžio 3 d.) – Romos imperatorius, valdęs 284–305 m.

## Biografija

Diokletianas gimė vargingoje ilyrų šeimoje Dalmatijoje ir per karinius rangus iškilo iki kavalerijos vado valdant imperatoriui Karui. Po Karo ir jo sūnaus Numeriano mirties kare su Persija, Diokletianas buvo paskelbtas imperatoriumi. Į titulą pretendavo kitas Karo sūnus Karinas, bet Diokletianas jį nugalėjo Margo mūšyje. Su jo įžengimu į sostą baigėsi III amžiaus krizė. Jis paskyrė kolegą karininką Maksimianą Herkulijų vyresniuoju imperatoriumi (Augustu) 285 m. Konstancijus I Chloras ir Galerijus 293 m. kovo 1 d. tapo jaunesniaisiais imperatoriais (Cezariais). Tetrarchijoje kiekvienas iš keturių imperatorių valdė po ketvirtį imperijos. Diokletianas saugojo imperijos sienas ir sunaikino grėsmes savo valdžiai. Jis nugalėjo sarmatus ir karpius per kelias kampanijas 285–299 m., alemanus 288 m., uzurpatorius Egipte 297–298 m. Galerijus, padedamas Diokletiano, sėkmingai kovojo su Sasanidų Persija. 299 m. jis nusiaubė persų sostinę Ktesifoną. Diokletianas vadovavo deryboms ir pasiekė ilgalaikę ir palankią taikos sutartį.

## Valdymas

Diokletianas išplėtė ir atskyrė imperijos karinius ir civilinius aparatus, reorganizavo imperijos provincijas, įkūrė didžiausią ir labiausiai biurokratinį valdymo aparatą imperijos istorijoje. Jis įkūrė administracinius centrus arčiau fronto linijos nei tradiciškai toli esanti Roma. Dėl III a. absoliutistinių tendencijų, Diokletianas iškėlė save virš imperijos masių rūmų ceremonijomis ir architektūra. Dėl valdymo aparato plėtros, karo žygių ir statybų reikėjo atlikti visapusę mokesčių reformą. Nuo 297 m. imperijos mokesčių sistema buvo standartizuota, nešališkesnė.

Ne visi Diokletiano planai buvo sėkmingi: *Ediktas dėl maksimalių kainų* (301 m.), bandymas sutramdyti infliaciją per kainų kontrolę, davė priešingą rezultatą ir greitai buvo ignoruotas. Nors tetrarchija veikė sėkmingai jam valdant, atsistatydinus Diokletianui sugriuvo dėl Maksimiano sūnaus Maksencijaus ir Konstancijaus sūnaus Konstantino I dinastinio konflikto. Diokletiano persekiojimai (303–311 m.) buvo paskutiniai, didžiausi, kruviniausi oficialūs krikščionybės persekiojimai, kurie, tačiau, nesunaikino krikščionių bendruomenės. 324 m. Konstantinas I tapo pirmuoju krikščionimi imperatoriumi ir imperija tapo palanki krikščionybei.

Nepaisant nesėkmių, Diokletiano reformos pakeitė Romos imperijos valdžios struktūrą, stabilizavo imperiją ekonominiu ir kariniu požiūriu, leido imperijai išsilaikyti dar šimtą metų, nors Diokletiano jaunystės laikais atrodė, kad ji subyrės. Nusilpęs nuo ligos, Diokletianas atsistatydino 305 m. gegužės 1 d. ir tapo pirmuoju imperatoriumi atsistatydinusiu savo noru. Po to jis gyveno rūmuose Dalmatijos pajūryje, prižiūrėdamas daržą. Jo rūmai buvo dabartinio Splito pradžia.
Miša Jakobas

**Miša Jakobas** (g. 1949 m. rugpjūčio 7 d. Telšiuose) – Lietuvos pedagogas.

## Biografija

Nuo 1989 m. dirbo Vilniaus Šolomo Aleichemo vidurinėje mokykloje matematikos mokytoju, o 1991–2020 m. direktoriumi. Nuo 2020 m. Lietuvos-Izraelio komercijos rūmų direktorius.

2023 m. duomenimis, Valstybės pažangos tarybos narys, VDU licėjaus „Sokratus“ mokytojų mentorius. 

## Įvertinimas
* 2005 m. Ordino „Už nuopelnus Lietuvai“ Riterio kryžius
* 2019 m. Tautinių mažumų departamento aukso garbės ženklas „Už nuopelnus“
* 2015 m. Šventojo Kristoforo statulėlė už nuopelnus švietimui
* 2022 m. Telšių miesto garbės pilietis

## Šaltiniai
Komijos pirmykščiai miškai

**Komijos pirmykščiai miškai** () − miškų plotai šiaurės rytų Europoje, Rusijoje, Komijos Respublikoje, šiauriniame Urale. Tai pats didžiausias natūralių, neliestų miškų plotas Europoje (32 600 km²).

Šią teritoriją sudaro taiga, įtraukta į Pečioros-Ilyčiaus draustinį bei Jugyd Va nacionalinį parką. Vakarinė teritorijos dalis yra priekalnių lygumose, o rytinė − Uralo šlaituose. Komijos miškuose būdinga įprasta taigos augalija − sibirinės eglės, sibiriniai kėniai, sibiriniai maumedžiai, taip pat yra apie 200 paukščių rūšių, retos žuvų, žinduolių rūšys (sabalai, audinės).

1995 m. šie miškai įtraukti į UNESCO pasaulio paveldo sąrašą. Komijos pirmykščiams miškams kenkia nelegalus miškų kirtimas ir aukso gavyba.
Chirokitija

**Chirokitija** () − archeologinė vietovė pietų Kipre, pusiaukelėje tarp Larnakos ir Limasolio, Maroni upės slėnyje, 6 km nuo jūros kranto. Tai neolitinės gyvenvietės, egzistavusios VII−IV tūkstantmečiais pr. m. e., liekanos. Archeologinė kultūra, kuriai priklausė gyvenvietė, buvo išplitusi ir kitose salos dalyse bei Levante ir atitiko ikikeraminį neolito laikotarpį. 

Chirokitija įsikūrusi upės slėnio šlaite. Greta upės įrengta masyvi 2,5 m storio ir 3 m aukščio siena. Apskriti pastatai tankiai išsidėstę tarp miesto sienų. Jų išorinis skersmuo nuo 2,3 iki 9,2 m, vidinis − nuo 1,4 iki 4,8 m. Stogai buvo plokšti, nors ankstyvieji tyrinėtojai manė, jog jie galėję būti kupolo formos. Būstai turėjo ugniakurus, langus, suolus. Dideliuose namuose statyti stulpai, palaikantys stogą. Manoma, kad ūkį sudarė keletas apvaliųjų pastatų − tiek gyvenamųjų, tiek ūkinių − supusių vidinį kiemelį.

Chirokitijoje gyveno 300−600 žmonių, kurie vertėsi žemės ūkiu ir gyvulininkyste. Gyventojai buvo nedidelio ūgio − vyrai iki 1,61 m, moterys iki 1,51 m. Buvo didelis kūdikių mirtingumas, žmonės išgyvendavo vidutiniškai 33−35 m. Mirusiuosius laidodavo po namų slenksčiu, kartais įkapėms dėdavo maisto, buities daiktų. Laukuose gyventojai augino javus, taip pat rinko laukinius vaisius, pistacijas, figas, alyvuoges, slyvas. Gyvenvietėje rasta elnių, kiaulių, ožkų, avių kaulų. Apie 6000 m. pr. m. e. Chirokitija dėl nežinomų priežasčių buvo apleista, po to Kipras apie 1500 metų buvo negyvenamas.

Chirokitija 1998 m. įtraukta į UNESCO pasaulio paveldo sąrašą.

## Susiję pasaulio paveldo objektai
* : Hal Saflynio požemis (1980)
* : Čatal Hiujuko neolitinė vietovė (2012)
* : Giobekli Tepė (2018)
Likimo valsas (serialas)

**Likimo valsas** – 2001 m. LRT užsakymu studijoje „Arteta“ sukurtas TV serialas. Melodrama. 158 serijos.

## Kūrybinė grupė
* Scenarijaus autoriai – Raimondas Paškevičius, Lina Grinytė, Maris Martinsons
* Režisierius ir prodiuseris – Maris Martinsons
* Operatorius – Arūnas Kavaliauskas

## Vaidina
* Vytautas Anužis
* Aurelija Anužytė – *Kristina*
* Irmantas Bačelis
* Saulius Balandis
* Jokūbas Bareikis
* Saulius Bareikis
* Adrija Čepaitė-Palšauskienė – *Ona (Jono žmona)*
* Juozas Gaižauskas – Oslas
* Kęstutis Jakštas – *Valera*
* Evaldas Jaras
* Andrius Kaniava – *Erikas*
* Dalius Mertinas – *Jonas, advokatas*
* Gabija Ryškuvienė – *Milda*
* Agnė Sunklodaitė
* Antanas Šurna
* Petras Venslovas

## Siužetas

Kristina artimai bendrauja su keliais vyrais, negalėdama apsispręsti, kuris jai svarbiausias. Širdyje ji vis dar myli Eriką, kuris sėdi kalėjime, nes prisiėmęs kaltę už savo draugus bando pradėti gyvenimą iš naujo.

## Šaltiniai
Paitugas

**Paitugas** () − miestas Andižano vilajeto Izbaskano tumane (Uzbekija). Tumano centras. Miesto teises gavo 1980 m.

Greta miesto yra Paitugo geležinkelio stotis. 

Mieste veikia tekstilės įmonės:
* medvilninių verpalų ir siūlų fabrikas (),
* medvilnės verpimo ir audimo fabrikas (),
* šilko audimo fabrikas (),
* vilnos audimo fabrikas (),
* siuvimo fabrikas ().

## Nuorodos
Šahrichanas

**Šahrichanas** () − miestas Andižano vilajeto Šahrichano tumane (Uzbekija). Tumano centras. Miesto teises gavo 1970 m.

## Istorija
1939−1940 m. statant Didįjį Ferganos kanalą, Šahrichano gyvenvietė tapo miesto tipo gyvenviete, kuri vadinosi *Stalino vardo gyvenvietė* (), gyvenvietė *Stalinas* (), *Moskovskis* (). 1970 m. gyvenvietei suteiktas miesto statusas ir pavadinimas *Šahrichanas*. 

Iki 2002 m. buvo vilajeto pavaldumo miestu.

## Pramonė
Tekstilės pramonė:
* medvilnės valymo gamykla (),
* medvilnės pluošto apdorojimo įmonė (),
* šilko ir medvilnės siūlų ir audinių fabrikas ),
* trikotažo fabrikai () ir ().

Kitos įmonės:
* pramonės gamybos įrangos gamybos įmonė (),
* pieno perdirbimo įmonė (),
* lengvosios pramonės įrangos gamybos fabrikas ().

Yra Šahrichano geležinkelio stotis. 

## Nuorodos

* Узбекистан: Справочник Шахрихан и Шахриханский район
Didysis Ferganos kanalas

**Didysis Ferganos kanalas** (), anksčiau *Didysis Stalino vardo Ferganos kanalas* () − irigacijos kanalas Uzbekijoje (283 km) ir Tadžikijoje (62 km), vienas stambiausių irigacijos objektų buvusioje TSRS.

Kanalas iškastas 1939−1940 m., jį statė 160 tūkst. uzbekų ir tadžikų darbininkų.

Kanalas prasideda ties Učkurgano miestu iš pagrindinio Syrdarjos intako Naryno upės, baigiasi netoli Syrdarjos ties Chudžandu (buvęs *Leninabadas*).

Kanalas perskirsto Naryno ir Karadarjos vandenis, tiekia vandenį dirbamų žemių drėkinimui. TSRS laikais kanalas buvo naudojamas apie 257 tūkst. ha dirbamos žemės drėkinti (apie 100 tūkst. hektarų būdavo drėkinami vien kanalo vandeniu, likęs plotas − kanalų ir upių vandeniu). 1941−1941 m. buvo iškasti ir Pietų Ferganos ir Šiaurės Ferganos kanalai. Visi šie kanalai turėjo padidinti medvilnės derlių.

## Nuorodos
* Большой Ферганский канал
Sovietabadas

Žodis ***Sovietabadas*** gali reikšti:

* Sovietabadas − 1972−1991 m. miestas Uzbekijos TSR Andižano srityje, dabar − Chanabadas.
* Sovietabadas − 1952−1962 m. ir 1964−1978 m. miestas Tadžikijos TSR, dabar − Gafurovas.
* Sovietabadas − iki 1983 m. miesto tipo gyvenvietė Uzbekijos TSR Samarkando srityje, dabar − Nurabadas.
Chodžaabadas

**Chodžaabadas** () − miestas Andižano vilajeto Chodžaabado tumane (Uzbekija). Miesto teises gavo 1981 m. Miestas stovi tarp Pietų Ferganos ir Šahrichansajaus kanalų. 

Mieste gyvena daugiausia uzbekai.

Miesto kaip gyvenvietės įkūrimo data nežinoma. 1981 m gyvenvietei suteiktas miesto statusas.

## Pramonė
Pramonės įmonės:
* plastikinės taros gamykla (),
* šilko audimo fabrikas (),
* trikotažo ir kojinių fabrikas (),
* vyno ir degtinės darykla ().

## Nuorodos

* Узбекистан: Справочник Ходжаабад и Ходжаабадский район